**Fundargerð 5. september 2019**

**Haustfundur**

Fundur settur kl. 14.00 í sal Þorláksseturs.

Mættir: 80 manns.

Formaður félagsins Kristín Dagbjartsdóttir setti fundinn og sagði frá starfsemi félagsins og byrjaði á að tilkynna breytta formannsskipan, þar sem Gísli Garðarsson baðst lausnar vegna persónulegra ástæðna. Sagt frá samstarfi við Hveragerðisbæ og heilsuátaki með Jónínu Ben. sem var haldið s.l. vor. Hjá Hverafuglum kór FEBH eru kórstjóraskipti þar sem Örlygur Atli Guðmundsson lætur af störfum eftir 7 ár en við tekur Daníel Arason. !9, ágúst s.l. áttu formaður og gjaldkeri góðan fund með bæjarstjóra um m.a. framhald á Heilsuátaki í samstarfi við Hveragerðisbæ. Hamarshöllin verður opin 3 morgna í viku kl 10-12 fyrir gönguhópa FEBH með þjálfara og hefst eftir áramót.

Þá var sagt frá Menningarverðlaunum sem FEBH fékk frá Menningar- og frístundanefnd Hveragerðisbæjar þann 17. júní s.l.

Auður Guðbrandsdóttir sagði frá aðdraganda að stofnun Félags eldri borgara í Hveragerði og og starfsemi þess.Afþreying og hreyfing hefur frá upphafi verið aðal verkefni félagsins.

Jónína Haraldsdóttir sagði frá væntanlegri dagskrá vetrarins.

Formaður þakkaði þeim sem hætta með verkefni. Egill Gústafson og Helga Haraldsdóttir hætta með púttið við taka Lena Poulsen og Bergrún.

Leikhúsnefnd: Kristín Egilsdóttir og Steinunn Þórarinsdóttir hætta en Sigurður Valur Magnússon heldur áfram og með honum Marta Hauksdóttir og María Erlingsdóttir.

Ferðanefnd: Kristín Dagbjartsdóttir og Fjóla Ragnarsdóttir hætta en Egill Gústafsson verður áfram og með honum Guðmundur Sveinbjörnsson og Hallur Jónsson. Þessar tvær nefndir hafa verið mjög öflugar og verið með góðar og skemmtilegar ferðir bæði í leikhús og um landið.

Önnur mál:

Sigurður Valur Magnússon kynnti leikhúsverkefni vetrarins.

Sigurjón Guðbjörnsson kynnti hvernig merkja á greiðslur til FEBH og útskýrði einnig þær hækkanir sem þarf að framkvæma á einstökum hópum. Þá sagði hann frá heilsufarssögu sinni og vildi hvetja fólk til að koma í hreyfingu með sér og spurði hvort einhver væri ekki til í að halda utan um það með sér.

Guðlaug Birgisdóttir útskýrði þau spil sem eru í boði hjá félaginu.

Jóhann Gunnarsson bað um orðið og benti á viðtal í LEB blaðinu (Listin að lifa) við Janus Guðlaugsson um hreyfingu sem er nauðsynlegt hjá eldri borgurum.

Auður Guðbrandsdóttir lét vita að FEBH hefur áður hlotnast menningarverðlaun frá Hveragerðisbæ en það var ekki eins veglegt og núna hafði verið tré sem þau vissu ekki hvar ætti að setja niður og endaði með því að það varð dautt.

Ísleifur Gíslason spyr hvort félagsmenn vilji ekki styðja „Gráa herinn“ í sinni málsókn gegn skerðingu ríkisins til eldri borgara.

Sigurður Valur benti á að Þjóðleikhúsið hefur bætt aðgengi fyrir fatlaða og er nú komin lyfta þar sem rútur geta stoppa rétt hjá.

Guðlaug Birgisdóttir sagði frá málefni Gráa hersins á Landsfundi LEB sem hún sótti í vor sem fulltrúi FEBH.

Kristín Dagbjartsdóttir benti á að starfsemi FEBH hæfist 9. september og lauk fundi með því að lesa litla sögu.

Fundi slitið og gengið til kaffihlaðborðs sem var á verði kr. 1.500.-

Ritari

Jónína Haraldsdóttir ritari FEBH